**Jina** ……………………………………………. **Nambari ya Mtahiniwa** ………………………

**Sahihi** ……………………………. ………………**Tarehe** ……………………………………....

**102/3**

**KISWAHILI**

**KIDATO CHA NNE**

**SEPTEMBA - 2022**

**KIJISET 2022**

**FASIHI**

**Septemba - Muda: Saa 2 ½**

**Maagizo**

*(a) Andika jina lako na nambari yako ya mtihani katika nafasi ulizoachiwa hapo juu.*

*(b) Tia sahihi yako kisha uandike tarehe ya mtihani katika nafasi ulizoachiwa hapo juu.*

*(c) Jibu maswali* ***manne*** *pekee.*

*(d) Swali la* ***kwanza*** *ni la* ***lazima.***

*(e) Maswali hayo mengine yachaguliwe kutoka sehemu* ***nne*** *zilizobaki: yaani; Riwaya, Tamthilia,Hadithi fupi na Fasihi simulizi.****Usijibu*** *maswali* ***mawili*** *kutoka* ***sehemu moja.***

*(f) Majibu yote* ***lazima*** *yaandikwe kwa lugha ya Kiswahili.*

*(g) Majibu yote* ***sharti*** *yaandikwe kwenye nafasi ulizoachiwa katika kijitabu hiki cha maswali.*

*(h) Karatasi hii ina kurasa* ***6*** *zilizopigwa chapa.*

*(i)* ***Watahiniwa ni lazima wahakikishe kwamba kurasa zote za karatasi hii zimepigwa chapa***

***Sawasawa na kuwa maswali yote yamo****.*

**Kwa matumizi ya mtahini pekee**

|  |  |  |
| --- | --- | --- |
| **Swali** | **Upeo** | **Alama** |
| **1** | **20** |  |
|  | **20** |  |
|  | **20** |  |
|  | **20** |  |
| **Jumla** |  |

**SEHEMU A: USHAIRI**

1. **SWALI LA LAZIMA**

**Soma shairi hili kisha ujibu maswali.**

1. Wenye vyao watubana, twaumia maskini,

La kufanyiza hatuna, hali zetu taabani,

Kwa sasa kilo ya dona, bei mia ishirini,

Wakubwa tuteteeni, wenye vyao watubana.

2. Washindana matajiri, kwa bei siyo utani,

Na pigo kwa mafakiri, tunao hali ya chini,

Wazeni kutafakari, wanyonge tu madhilani,

Wakubwa tuteteeni, wenye vyao watubana.

3. Limekuwa kubwa zogo, hakwendeki madukani,

Fungu moja la muhogo, sasa shilingi miteni,

Huo mkubwa mzigo, waelemea vichwani,

Wakubwa tuteteeni, wenye vyao watubana.

4. Si hichi wala si kile, hakuna cha afueni,

Bei imekuwa ndwele, wenye macho lioneni,

Ukiutaka mchele, pesa jaza mfukoni,

Wakubwa tuteteeni, wenye vyao watubana.

5. Waliko hao samaki, huko ndiko uchawini,

Wachuuzi hawacheki, zimewatoka huzuni,

Vibuwa havishikiki, kimoja kwa hamsini,

Wakubwa tuteteeni, wenye vyao watubana.

6. Maisha yetu viumbe, yamekuwa hilakini,

Wenye vyao kila pembe, wametukaa shingoni,

Nyama ya mbuzi na ng’ombe, sasa hali maskini,

Wakubwa tuteteeni, wenye vyao watubana.

7. Maji yamezidi unga, kwa lodi wa darajani,

Kajitolea muhanga, kwa bei hawezekani,

Mvao wake wa kanga, ni shilingi elifeni,

Wakubwa tuteteeni, wenye vyao watubana.

**Maswali**

(a) Lipe shairi hili kichwa mwafaka. (alama 1)

(b) Jadili dhamira ya nafsi neni. (alama 2)

(c) Tambua toni ya shairi hili. (alama 1)

(d) Andika ubeti wa sita kwa lugha tutumbi. (alama 4)

(e) Onyesha vile kibali cha utunzi wa mshairi kilivyotumiwa kukidhi mahitaji ya kiarudhi. (alama 2)

(f) Taja na ueleze bahari mbili za ushairi ukizingatia. (alama 4)

(i) Ubeti

(ii) Vina

(g) Tambua aina tatu za taswira ukirejelea shairi hili. (alama 3)

(h) Eleza maana ya maneno yafuatayo kama yalivyotumika kwenye shairi. (alama 3)

(i) Dona

(ii) Zogo

(iii) Waelemea

**SEHEMU YA B: RIWAYA**

**Assumpta K. Matei: *Chozi la Heri***

***Jibuswali la 2 au la 3***

2. “…poa sana sistee,wewe ni mnoma.siku moja nitakuhelp hata mimi…”

(a) Eleza muktadha wa dondoo hili. (alama 4)

(b) Eleza sifa mbili za mnenaji zinazojitokeza kwenye kauli hii. (alama 4)

(c) Taja na ufafanue maudhui yoyote mawili yanayotokana na matini haya. (alama 4)

(d) Je, ahadi aliyoitoa mnenaji ilikuja kutimia? Eleza kwa kina. (alama 8)

**AU**

3. Ukirejelea riwaya nzima ya Chozi la heri:

(i) Fafanua umuhimu wa elimu katika jamii. (alama 10)

(ii) Jadili jinsi mwamndishi alivyoshughulikia maudhui ya ufadhili. (alama 10)

**SEHEMU YA C: TAMTHILIA**

**Paulina Kea: Kigogo**

***Jibuswali la 4 au la 5***

**4.a)** Soma kifungu kifuatacho kisha ujibu maswali.

Utaindoa karaha

Usiwe kama juha

Kujipa bure usheha

Kutembea kwa madaha

Eti wenenda kwa staha

Ndani kwa ndani kuhaha

Domo mbele kama mbweha

Dume acha mzaha

Shika yako silaha

Kujipa mwenyewe raha

Iwe yako shabahaaa

1. Eleza muktadha wa dondoo hili. (alama 4)
2. Taja mtindo huu wa uandishi. (alama 1)
3. Bainisha tamathali moja ya usemi inavyojitokeza katika dondoo hili. (alama 1)
4. Fafanua majukumu ya nafsineni katika tamthilia ya kigogo. (alama 4)
5. Kwa kurejelea wahusika mbalimbali katika tamthilia ya kigogo,eleza jinsi mwandishi alivyotumia nyimbo kuendeleza maudhui. (alama 10)

**AU**

1. a) Utawala wa Sagamoyo unatumia mbinu nyingi kubakia mamlakani.Fafanua mbinu zozote kumi. (alama 10)

b) Mwanamke ni nguzo imara katika ujenzi wa jamii.Eleza kauli hii ukirejelea tamthilia ya Kigogo. (alama 10)

**SEHEMU YA D: HADITHI FUPI**

***Jibuswali la 6 au la 7***

**A**.**Chokocho na D. Kayanda: *TumboLisiloshiba na HadithiNyingine***

6. “Halikuwa jambo la kawaida maana maji yalikuwa hayapatikani karibu pale kijijini petu.Sharti mtu aende masafa marefu kuyatafuta.Na sabuni? Sabani ilikuwa kitu cha anasa kwa familia yetu.Wazazi wangu hawakuwa na uwezo wa kununua sabuni.Labda mara moja moja siku za sikukuu..’

(i) Eleza muktadha wa dondoo hili. (alama 4)

(ii) Eleza majukumu manne ya takriri katika dondoo hili. (alama 4)

(iii) Kwa kurejela hadithi tulipokutana tena,jadili jinsi haki za watoto zinavyokiukwa.(alama 12)

**AU**

1. “ Wahusika katika hadithi Shibe inatumaliza wametumia uhuru wao vibaya’’ Onyesha ukweli wa kauli hii kwa kutoa mifano. (alama 20)

**SEHEMU YA E: FASIHI SIMULIZI**

1. Malaika,

Nakupenda malaika x 2

Ningekuoa malaika…

Ningekuoa dada…

Nashindwa na mali sina wee…

Ningekuoa malaika x 2

Pesa, zasumbua roho yangu x2

Nami nifanyeje,kijana mwenzio

Nashindwa na mali sina wee…

Ningekuoa malaika x 2

**Maswali.**

1. Tambua utungo huu. (al.2)
2. Toa sababu za jibu lako hapo juu. (al.2)
3. Taja shughuli ya kijamii na shughuli ya kiuchumi kwenye kipera hiki. (al.2)
4. Tambua nafsi neni na nafsi nenewa kwenye utungo huu. (al.2)
5. Jadili vipi mwasilishaji wa kipera hiki anaweza kuboresha wasilisho lake. (al.6)
6. Ni matatizo yapi yanayoweza kumkumba mkusanyaji wa kipera hiki nyanjani. (al.6)